open-index/open-wikipedia-markdown huggingface dataset:
דיאבלו 4

**דיאבלו 4** (באנגלית: **Diablo IV**) הוא משחק מחשב מסוגת משחק תפקידים-פעולה, אשר פותח על ידי חברת המשחקים Blizzard Entertainment ויצא לאור ב-5 ביוני 2023 למחשב האישי ולקונסולות פלייסטיישן 4 ו-5, Xbox One ו-Xbox Series X/S. המשחק הוא הרביעי בסדרת משחקי המחשב דיאבלו.

המשחק הוכרז ב-1 בנובמבר 2019 במסגרת כנס בליזקון, וחווה תקופה ממושכת של גישה מוקדמת כאשר הבטא הפתוחה הראשונה יצאה לאור ב-23 במרץ 2023 וגרסת ה"גישה המוקדמת" הרשמית שוחררה ב-1 ביוני, מספר ימים לפני השקתו הרשמית.

## עלילה

עלילת המשחק מתרחשת בעולם הפנטזיה האפלה של סדרת משחקי דיאבלו, המכונה "סנקטוארי". לפי קדימון המשחק שפורסם ב-2 בנובמבר 2019, עלילת המשחק תעסוק בחזרתה של לילית, יוצרת סנקטוארי ואמא קדומה של גזע הנפילים.

## משחקיות
בשונה מכותרים קודמים בסדרה, דיאבלו 4 הוא משחק עולם פתוח, שמאפשר לשחקן לבחור האם להיצמד לעלילה המרכזית המוגדרת מראש או לחקור את העולם כאוות נפשו.

### דמויות
הדמויות אשר יהיה ניתן לבחור לשחק בהן במשחק:
* ברברי - לוחם עוצמתי שמתמחה בכלי נשק.
* קוסם - עושה שימוש בכשפים ולחשים משלושה יסודות: אש, ברק וקרח.
* דרואיד - בעל יכולת לשנות צורה לזאב ולדוב, לזמן חיות להילחם עבורו ולרתום כוחות טבעיים כגון סופות טורנדו לטובתו.
* נוכלת - לוחמת המתמחה בהתנקשויות ושימוש בחץ וקשת.
* בעל אוב - מסוגל לזמן שלדים ויצורים מתים שילחמו עבורו, להטיל כשפי דם ועצם ולקלל אויבים.
כאשר ניתן לבחור את המין של כל דמות (גבר או אישה).

לדמויות יהיה עצי כישרונות (Skill Tree) המאפשרים לשחקן לקבוע את אופי הדמות, ובניגוד למשחקים קודמים בסדרה, בחירת "עלה כשרון" אחד יכולה לחסום "עלי כישרון" אחרים בפני השחקנים. בנוסף, הוגבלו מספר המיומיונות שדמות יכולה להשתמש בהם, ל-6 מיומנויות באותו הזמן.

### עונות
בדומה למשחקים קודמים בסדרה (דיאבלו 2 והלאה), ישנן עונות (seasons) במשחק. אך הפעם בניגוד למשחקים קודמים, כל עונה תכיל תוכן שנוצר במיוחד לה הכולל משימות וחפצים מיוחדים, מה שמעודד שחקנים לחזור לשחק כשעונה חדשה מתחילה, בדומה למה שעשו בהצלחה במשחק Path of Exile.

העונה הראשונה, "עונת הזדון" (season of the malignant) החלה 20 ביוני 2023, ותסתיים ב־17 באוקטובר 2023.

## פיתוח
שמועות על פיתוח המשחק הופצו עוד ב-2018, ונטען כי פיתוח המשחק, תחת שם הקוד "Fenris", מנצל את מרבית משאבי חברת בליזרד, ואף הוביל לביטול משחק יריות מתוכנן מכותר סטארקראפט.

בנובמבר 2022 בליזארד פרסמה שהמשחק יצא ב-6 ביוני 2023, אך בהמשך הכריזה כי המשחק יהיה זמין החל מה-5 ביוני עם גרסת "גישה מוקדמת" שתהיה זמינה לציבור ב-1 ביוני.

## קישורים חיצוניים
* 

* 
* 

## הערות שוליים

קטגוריה:משחקי מחשב מסדרת דיאבלו
קטגוריה:דיאבלו
קטגוריה:משחקי Windows
קטגוריה:משחקי Xbox One
קטגוריה:משחקי פלייסטיישן 4
קטגוריה:משחקי בליזארד
קטגוריה:משחקי פעולה-תפקידים
קטגוריה:משחקי וידאו מסוג Dungeon crawler
קטגוריה:משחקי Hack and slash
קטגוריה:משחקי וידאו קואופרטיבים
קטגוריה:משחקי וידאו מרובי משתתפים
קטגוריה:משחקי וידאו שפותחו בארצות הברית
Damita Jo

**Damita Jo** (בעברית: **דמיטה ג'ו**) הוא אלבומה השמיני של הזמרת-יוצרת האמריקאית, ג'נט ג'קסון, אשר יצא לאור ב-30 במרץ 2004, על ידי חברת התקליטים וירג'ין רקורדס. שם האלבום לקוח משמה האמצעי של ג'קסון שכן שמה המלא הוא ג'נט דמיטה ג'ו ג'קסון.

עם יציאתו נכנס האלבום אל המקום השני במצעד הבילבורד 200.

## רקע וסוגה
האלבום מכיל סגנונות מוזיקה רבים ביניהם פופ-רוק, מוזיקה אלקטרונית, האוס, R&B והיפ-הופ. מבחינה לירית האלבום עוסק באישיותה החדשה של ג'קסון בנושאים של אינטימיות, מונוגמיה, אהבה וריקוד. האלבום כולל מפיקים רבים: צמד המפיקים ג'ימי ג'אם וטרי לואיס אשר עבדו עם ג'קסון גם על אלבומיה הקודמים, ג'קסון עצמה, דאלאס אוסטין, הזמר בייביפייס, אנדרס באג, סקוט סטרוץ', טלפופמיוזיק, הראפר קניה וסט והאחים אוילה.

האלבום הקולט במשך 18 חודשים ובכך האלבום הפך לאלבום שג'קסון הקדישה לו הכי הרבה זמן הקלטה. ג'קסון רצתה למצוא מפיקים אשר יזדהו עם רגשותיה לאור השירים האישיים באלבום. המפיקים של האלבום תיארו את האלבום כ"אלבום מאוד סקסי, נועז, מהנה וחיובי". באלבום ג'נט מציגה את דמויות האלטר-אגו שלה: "דמיטה ג'ו" ו"תות שדה" כאשר ג'קסון תיארה אותם כ"דרך נוספת לבטא ולחשוף חלק עמוק יותר ממני" ואף השוותה את תהליך כתיבת האלבום כתיבה של סופר אשר ממציא דמויות לסיפור שלו.

בנוסף לכך, ג'קסון כינתה דמויות אלה כ"חיות" אשר היו כלואות בתוכה וכעת היא משחררת אותן.

## הצלחה ומחלוקת
באותה שנה ג'קסון הופיעה במופע המחצית של גמר הסופרבול ביחד עם הזמר ג'סטין טימברלייק אשר במהלך ההופעה חשף את השד שלה, מה שהוביל באותה תקופה את ערוץ MTV להחרים את קליפים של ג'קסון. האלבום קיבל ביקורות חיוביות ממבקרי המוזיקה והגיע למכירות של 3 מיליון עותקים מתוכם כמיליון בארצות הברית ובכך הגיע למעמד פלטינה במדינה.

ג'קסון הגיבה למבקרים אשר התמקדו בתכנים המיניים של האלבום ובפרשת הסופרבול ואמרה כי "היא דואגת מהצורך של החברה לשים אנשים בקטגוריות מיניות ספציפיות". האלבום זכה לפתיחה חזקה בשבוע הראשון בארצות הברית בכך שהפך לאלבום השני של ג'קסון עם הפתיחה הגדולה במדינה.

בנוסף לכך, האלבום היה מועמד לפרס הגראמי בקטגוריית "אלבום ה-R&B העכשווי הטוב ביותר". מתוך האלבום יצאו 3 סינגלים: "", "" ו-"" והשיר "R&B Junkie" כסינגל שיווקי מהאלבום.

## רשימת רצועות

## קישורים חיצוניים

## הערות שוליים

קטגוריה:אלבומי ג'נט ג'קסון
קטגוריה:אלבומים באנגלית
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי דאלאס אוסטין
קטגוריה:אלבומים שהופקו על ידי סקוט סטורץ'
קטגוריה:אלבומים שהופקו על ידי קניה וסט
ורד יריחו (אתר ארכאולוגי)

**ורד יריחו** הוא שמו של מבנה יהודאי מתקופת הברזל הנמצא מדרום לעיר יריחו וליישוב ורד יריחו שעל שמו נקרא האתר. המבנה נחפר בין נובמבר לדצמבר 1982 מטעם קצין מטה הארכאולוגיה ליהודה ושומרון בהנהלת אברהם איתן שקבע את זמנו לסוף המאה השביעית ועד תחילת המאה השישית לפני הספירה, תקופת ממלכת יהודה.

## מיקום
הגישה למבנה היא דרך כביש הגישה למושב ורד יריחו היוצא מכביש 1. המבנה שוכן על שלוחה צרה בגדה הצפונית של וואדי א-סוויד הזורם מזרחה מהרי ירושלים לתוך נהר הירדן. המבנה נמצא כשישה קילומטרים דרום לתל יריחו, היא יריחו הקדומה ושלושה קילומטרים מאתר שזוהה כהעיר יריחו של תקופת הברזל המאוחרת, אליה כנראה שייך המבנה בורד יריחו. מן המבנה ניתן להשקיף על חלק ניכר מדרום בקעת הירדן ושרידיו יצרו תלולית בגובה 2.5 מטרים.

## המבנה ושימושו
המבנה המלבני מתוכנן היטב ומצטיין בניהול השטח ובסימטריה שלו. רוחבו 20 מטרים ואורכו 24. עובי הקירות החיצוניים שלו עומד על כ-90 ס"מ ועובי הקירות הפנימיים נע בין 90 ל-70 ס"מ. כיום שרידי הקירות, העשויים מאבנים מטויחות בבוץ וטיח, מגיעים לגובה של כשני מטרים ויותר. הכניסה למבנה היא מצפון (כיוון העיר יריחו) ומשני צידי השער שני מגדלים ריבועיים. במרכז המבנה חצר מלבנית רוחבית בה מצויים שני גרמי מדרגות. מאחורי החצר שני חדרים גדולים בצורת בית ארבעת המרחבים האופייניים למבנים ישראלים ויהודאים מתקופת הברזל. ייתכן שתחילה אותם חדרים היו בעלי שלושה מרחבים אך במהלך הבניה או בשלב מאוחר יותר של המבנה נוסף מרחב נוסף. ניכר בשכבת העפר שנמצאה בכניסה למבנה כי המבנה חרב בשריפה.

באשר לשימוש במבנה קיימות מספר סברות. מאחר שלמבנה מתאר מבוצר, הסברה העיקרית היא שמדובר במצודה. בנוסף לורד יריחו נמצאו שרידי מצודה על יד חופו הצפוני של ים המלח באתר הנקרא רוג'ם אל באחר ("רוגם הים"). סברה נוספת היא ששימש המבנה כחאן דרכים. בראיון ב-1986 ל"חברה לארכאולוגיה מקראית" (BAS), הציע חופר האתר אברהם איתן סברה נוספת, על פיה למבנה היה שימוש פולחני. לטענתו, המדרגות המצויות בחצר הפנימית אינן נראות כאילו הובילו לקומה נוספת. ייתכן כי הובילו למזבחות. על פי סברה זאת, ניתן לטעון כי הריסת המבנה בתחילת המאה השישית לפני הספירה בשריפה היא תוצאה של הרפורמות של המלך היהודאי המאוחר יאשיהו אשר על פי ספר מלכים החריב את אתרי הפולחן לאלים זרים . איתן עוד טוען כי גולגולות אדם שמצא באתר תומכות בטענה הזאת מאחר שבטקסט המקראי כתוב . סברה זאת נתקלת בבעיה מאחר שבאתר לא נמצאו מזבחות וכלי פולחן מכל סוג. הארכאולוג אפרים שטרן מצודד בסברה העיקרית על-פיה מדובר במצודה אשר שימשה מרכז צבאי אזורי קטן, או מרכז מנהלי מבוצר.

באתר שני ממצאים עיקריים. הראשון הוא חרב נדירה עשויה ברזל באורך של כמטר. השני הוא אוסטרקון בן עשר שורות הכתוב בעברית שלא פוענח בגלל הקושי בקריאתו.

## לקריאה נוספת
*אברהם איתן,  "ורד יריחו", **[[חדשות ארכאולוגיות]]**, רשות העתיקות, 1983, עמ' 43–44

* 


## הערות שוליים

קטגוריה:בקעת הירדן: אתרים ארכאולוגיים
קטגוריה:תקופת הברזל
פרנסואז ייפ

**פרנסואז פונג-וה ייפ** (בסינית: **葉芳華**; בצרפתית: **Françoise Fong-Wa Yip**; נולדה ב-4 בספטמבר 1972) היא שחקנית קנדית.

## קורות חייה
ייפ נולדה בצפון ונקובר, קולומביה הבריטית לאם ממוצא צרפתי ולאב ממוצא סיני. גדלה בטורונטו, אונטריו. דוברת אנגלית, צרפתית וסינית. השתתפה כשחקנית בסרטים בתעשיית הקולנוע בהונג קונג , ולאחר מכן החלה לשחק בסדרות טלוויזיה ובסרטים באמריקה הצפונית.

## פילמוגרפיה
### קולנוע

### טלוויזיה

### סרטי טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:קנדים ממוצא צרפתי
קטגוריה:אישים ממוצא סיני
קטגוריה:קנדיות שנולדו ב-1972
רנה דומיק

**רנה דומיק** (בצרפתית: **René Doumic**; 7 במרץ 1860, פריז – 2 בדצמבר 1937, פריז) היה מבקר ספרות וחוקר ספרות צרפתי.

## ביוגרפיה
אחרי סיום בית הספר הוא למד באקול נורמל סופרייר. לאחר סיום הלימודים לימד בסורבון ובמקביל היה עורך ראשי של Revue des Deux Mondes. בשנת 1909 הוא התקבל לאקדמיה הצרפתית ובשנת 1923 מונה למזכיר שלה.

במהלך הסוף המאה ה-19 רנה דומיק כתב מספר ספרים על הספרות הצרפתית כולל היסטוריה של הספרות הצרפתית ב-4 כרכים ביחד עם אלבר שרל.

רנה דומיק כתב מספר רב של ערכים באנציקלופדיה הקתולית.

## קישורים חיצוניים

* 
* 

קטגוריה:מפקדים בלגיון הכבוד
קטגוריה:סופרים צרפתים
קטגוריה:בוגרי אקול נורמל סופרייר
קטגוריה:בוגרי אוניברסיטת פריז
קטגוריה:אישים הקבורים בבית הקברות פר לשז
קטגוריה:חברי האקדמיה הצרפתית
קטגוריה:צרפתים שנולדו ב-1869
קטגוריה:צרפתים שנפטרו ב-1937
ג'יל טיד

**ג'יל טיד** (באנגלית: **Jill Teed**) היא שחקנית קנדית שגילמה דמויות רבות בסדרות טלוויזיה מסוגת המדע הבדיוני ("שחקנית סוגה"), שצולמו באמריקה הצפונית.

## פילמוגרפיה
### סרטי קולנוע

### סדרות וסרטי טלוויזיה

## קישורים חיצוניים

קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1964
הת'ר דארקסין

**הת'ר דארקסין** (באנגלית: **Heather Doerksen**; נולדה ב-12 בפברואר 1980) היא מדבבת ושחקנית טלוויזיה, קולנוע ותיאטרון קנדית.

## ביוגרפיה
דארקסין נולדה בויניפג, מניטובה, קנדה. היא למדה לתואר ראשון במדעים ולאחר מכן תיאטרון באוניברסיטת סיימון פרייזר (SFU) .

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות תיאטרון קנדיות
קטגוריה:מדבבות קנדיות
קטגוריה:אישים ממוצא דני
קטגוריה:בוגרות אוניברסיטת סיימון פרייזר
קטגוריה:בוגרי אוניברסיטת סיימון פרייזר
קטגוריה:קנדיות שנולדו ב-1980
קטגוריה:קנדים שנולדו ב-1980
1 fille & 4 types

***' (ב[[אנגלית]]: ***', ובעברית: **בחורה אחת וארבעה בחורים**) הוא אלבום האולפן העשרים של הזמרת הקנדית סלין דיון. האלבום יצא לאור על ידי חברות התקליטים קולומביה רקורדס ואפיק רקורדס ב-13 באוקטובר 2003. מתוך האלבום יצאו שלושה סינגלים בסך הכול.

עם יציאתו נכנס האלבום אל המקום הראשון במצעד האלבומים של קוויבק.

## רקע והפקה
האלבום הופק על ידי אריק בנזי, אשר השתתף בהפקת אלבומה השלושה עשר של סלין דיון, D'eux, שיצא לאור בשנת 1995. כל שירי האלבום הופקו על ידי אריק בנזי לבדו, ורובם נכתבו על ידי פזמונאים שונים. ארבעה מתוך שלושה עשר משירי האלבום נכתבו על ידי בנזי.

ב-AllMusic זכה האלבום לביקורת חיוביות מאוד, תוך שהעניקו לו ציון של ארבעה כוכבי זהב מתוך חמישה בסך הכול.

## הצלחה מסחרית
האלבום זכה להצלחה מסחרית בינלאומית כאשר כבש את פסגת מצעד האלבומים שבצרפת, תוך שנמכר שם בלמעלה מ-750,000 עותקים. בקנדה נמכר האלבום בלמעלה מ-100,000 עותקים, תוך שבארצות הברית נמכר בלמעלה מ-26,000 עותקים. בבלגיה קיבל האלבום את תואר הפלטינה על מכירות של למעלה מ-50,000 עותקים, תוך שבמצעד האלבומים של ולוניה הגיע אל המקום הראשון. בפלנדריה הגיע אל המקום התשיעי.

ביולי 2014, נודע כי האלבום נמכר בלמעלה מ-16,918 עותקים בפינלנד. במצעד האלבומים של המדינה הצליח להגיע אל המקום התשיעי. בשווייץ הצליח האלבום להגיע אל המקום השני במצעד האלבומים, תוך שנמכר שם בלמעלה מ-40,000 עותקים. ביוון זכה האלבום להצלחה גם כן, כאשר כבש את פסגת מצעד האלבומים הרשמי של המדינה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים בצרפתית
קטגוריה:אלבומים שהופקו על ידי אריק בנזי
קטגוריה:אלבומי קאנטרי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
בריט אירווין

**בריטני אליזבת אירווין** (באנגלית: **Brittney Elizabeth Irvin**; נולדה ב-10 בנובמבר 1984) היא זמרת ושחקנית קנדית.

## קורות חייה
אירווין נולדה בוונקובר וגדלה בסארי, קולומביה הבריטית. מגיל 6 רקדה בלט ושרה בפסטיבלים. בגיל 10 השתתפה בשני מחזות זמר: "Show Boat" ו-"A Christmas Carol". בגיל 12 דיבבה בסדרת הילדים "נילוס איש החלומות".

מופיעה על הבמה כזמרת בהופעות חיות בוונקובר ובלוס אנג'לס. ב-2003 הוציאה אלבום דמו.

## פילמוגרפיה
### קולנוע

### טלוויזיה

#### סרטי טלוויזיה

### הפצה ישירה ל-DVD

## קישורים חיצוניים

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:מדבבות קנדיות
קטגוריה:קנדיות שנולדו ב-1984
קטגוריה:זמרות קנדיות
סרינדה סוואן

**סרינדה סוואן** (באנגלית: **Serinda Swan**; נולדה ב-11 ביולי 1984) היא שחקנית קנדית. 

## ביוגרפיה
סרינדה סוואן נולדה במערב ונקובר, קולומביה הבריטית, קנדה ב-11 ביולי 1984. אביה, סקוט סוואן, הוא במאי תיאטרון, שחקן ומנהל סטודיו למשחק. 

היא מתנדבת בעמותות צדקה הומניטריות, בין היתר בקרן של האקטיביסטית הקמבודית סומאלי מאם (אנ'), Nothing But Nets (אנ') של קרן האו"ם (אנ') הפועלת למלחמה במחלת המלריה, גורם מוות מוביל בקרב ילדים באפריקה ובארגון Hefer International (אנ'), הפועלת למיגור העוני והרעב באמצעות קיימות.

היא שגרירה ומייסדת של ארגון "Friends to Mankind", המתארת את עצמה כארגון ללא מטרות רווח הפועל "עם יחידים, תאגידים וארגונים הומניטריים למען שיפור האנושות".

## קריירה
תפקיד המשחק הראשון שלה הייתה ב-1989, תפקיד קטן בסרט "בני דודים" של ג'ואל שומאכר בכיכובם של טד דנסון ואיזבלה רוסליני, כשהייתה רק בת חמש. בשנת 2005 השתתפה בסרט ההודי "*Neal 'n' Nikki*" בתור אמנדה. 

אחת מהופעותיה המוקדמות על המסך הייתה בקליפ לשיר "So Happy" של להקת הרוק הקנדית Theory of a Deadman (אנ'), שיצא באפריל 2008. 

בשנת 2011 החלה לככב בתור אריקה ריד בסדרת הטלוויזיה "מלכי הבריחה" של רשת הטלוויזיה האמריקאית A&E. היא שיתפה שרבות מסצנות הכלא צלמו בבתי כלא אמיתיים, בעוד אסירים אמיתיים נמצאים גם הם מאחורי סורג ובריח; הסדרה בוטלה ב-17 במאי 2012 לאחר שתי עונות. 

בספטמבר 2022, הוכרז שהיא תצטרף לצוות השחקנים בעונה השנייה של הסדרה "ריצ'ר" ברשת אמזון פריים וידאו. 

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1984
אליס גייטיאן

**אליס גייטיאן** (באנגלית: **Elise Gatien**; נולדה ב-14 ביולי 1988) היא שחקנית ודוגמנית קנדית.

## ביוגרפיה
גייטיאן נולדה בקאמלופס, קולומביה הבריטית שבקנדה. היא התאמנה בריקוד מגיל צעיר ומגיל ארבע כבר הופיעה במחזות זמר. השתתפה במספר הפקת תיאטרון באסיה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:דוגמניות קנדיות
קטגוריה:קנדיות שנולדו ב-1988
ארנסט וילימובסקי

**ארנסט וילימובסקי** (בפולנית: **Ernst Wilimowski**; 23 ביוני 1916 – 30 באוגוסט 1997) היה כדורגלן פולני-גרמני, ששיחק בעמדת החלוץ. נחשב לאחד הכובשים הגדולים בכל הזמנים.

וילמובסקי היה לשחקן הראשון שהבקיע ארבעה שערים במשחק אחד במונדיאל, כאשר עשה זאת בשמינית גמר מונדיאל 1938 נגד נבחרת ברזיל וחמש דקות אחרי מבקיע ארבעת השערים הראשון, לאונידס דה סילבה, אך שער אחד מתוכם נפסל. הוא כבש 1,175 שערים בקריירה ו-554 שערים מתוכם רשמיים, ולפי הפדרציה הבינלאומית להיסטוריה וסטטיסטיקה של הכדורגל (IFFHS) נתון זה מציב אותו ככובש ה-12 הפורה ביותר בתולדות הכדורגל העולמי.

## ביוגרפיה
וילימובסקי נולד ב-23 ביוני 1916 בקטוביץ' שבקיסרות הגרמנית. אביו נפטר כשהיה צעיר בחזית מלחמת העולם הראשונה. שמו המקורי של וילימובסקי הוא ארנסט פראדללה, אך הוא שינה את שמו לשמו של אביו החורג בשנת 1929. כבר בגיל 13 שיחק וילימובסקי בקבוצה הראשונה של קטוביץ' בליגה הפולנית הבכירה. הוא היה נחשב לשחקן יוצא דופן שכבש כמויות רבות של שערים ועובדה לכך היא שלאחר שעבר לשחק ברוך חוז'וב, הוא כבש שם 112 שערי ליגה ב-86 משחקים בלבד. בנוסף לכמות השערים הרבה, הוא זכה עימה ב-4 תוארי אליפות פולין, וגם 3 פעמים בתואר האישי מלך השערים של הליגה. וילימובסקי היה לשחקן הראשון (והיחיד עד היום) לכבוש 9,8,7 ו-10 שערים במשחק אחד בליגה הפולנית. את עשרה השערים כבש נגד יוניון טורינג לודז'. את כל זה הוא עשה ב-5 שנים בהן שיחק ברוך חוז'וב. הוא הגיע גם לנתונים מרשימים מבחינת שערים גם בקבוצות פ.צ מערב קמניצר ואופנבורג, והוא סיים את קריירת המשחק שלו בפ.צ. קייזרסלאוטרן הגרמנית בשנת 1955.

בנבחרת פולין ערך וילימובסקי 22 הופעות בהן כבש 21 שערים בין השנים 1934–1939. הוא לא השתתף באולימפיאדת 1936 שנערכה בברלין, אך הוא חזר לשחק עבור הנבחרת במונדיאל 1938 שנערך בצרפת. אחד המשחקים הזכורים בקריירה שלו היה שמינית גמר מונדיאל 1938 כאשר פולין פגשה את ברזיל. אף על פי שפולין הפסידה במשחק זה, וילימובסקי כבש רביעייה לאחר שהשחקן לאונידאס דה סילבה כבש גם כן רביעייה אך שער אחד מתוכם נפסל. זהו המקרה היחידי בהיסטוריית המונדיאל בו שני שחקנים כבשו 4 שערים במשחק אחד. בסיום אותו טורניר הוא זכה בנעל הארד. בפרוץ מלחמת העולם השנייה ניצחה פולין 2–4 את הונגריה כשוילימובסקי כבש שלושה מהשערים.

במהלך קריירת משחק הכדורגל שלו, וילימובסקי שיחק גם בענף הספורט הוקי קרח.

ב-30 באוגוסט 1997 נפטר וילימובסקי בגיל 81 בקרלסרוהה שבגרמניה. בשנת 2016 נכתב עליו ספר בידי האמן הקרואטי ג'רגוביץ', על סיפור המשחק בין ברזיל לפולין במונדיאל 1938.

## תארים
;רוך חוז'וב
*אליפות פולין (4): 1934, 1935, 1936, 1938
;מינכן 1860
*הגביע הגרמני: 1942
;אישיים
*מלך השערים בליגה הפולנית (3): 1934, 1936, 1939

## קישורים חיצוניים

קטגוריה:חלוצי כדורגל פולנים
קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:מהגרים מפולין לגרמניה
קטגוריה:גרמנים שנולדו ב-1961
קטגוריה:גרמנים שנפטרו ב-1997
קטגוריה:פולנים שנפטרו ב-1997
פסקל האטון

**פסקל האטון** (באנגלית: **Pascale Hutton**; נולדה ב-14 ביוני 1979) היא שחקנית קנדית.

## קורות חייה
האטון נולדה בקרסטון , קולומביה הבריטית. היא למדה בקונסרבטוריון של אוניברסיטת אלברטה שבאדמונטון, בירת אלברטה.

ב-2002 התחתנה עם דני דורוש. לזוג נולדו שני בנים.

## פילמוגרפיה

### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1979
קטגוריה:קנדים ממוצא צרפתי
ברין קל'י ד'י

**ברין קל'י ד'י** (בולשית: **Bryn Celli Ddu**; 'גבעת החורש האפל') הוא רוגם קבורה, שנבנה ב ומצוי בדרום-מזרח האי אנגלסי, ויילס.

האתר עבר לפחות שלושה גלגולים, הממצאים המוקדים ביותר מצביעים על הקמתו סביב 4,000 לפנה"ס מתקופה זו נתגלו שאריות גזעי עץ ששימשו למבנה לא ידוע. כ-1,000 שנים מאוחר יותר הוקם במקום הנג' אבן שהורכב מטבעת אובלית של 17 סלעים ניצבים שתוחמה על ידי חפירה וטבעת אדמה מוגבעת. בבסיסם של חלק מהסלעים נמצאו שאריות אדם שרופות מה שמרמז על שימוש באתר להעלת קורבנות אדם, במרכז ההנג' נמצאה אבן מעוטרת בדימויי נחש שניצבה כנראה במרכז האתר הקדום. כ-1,000 שנים נוספות לאחר מכן וסביב 2,000 לפנה"ס האתר עבר שינוי משמעותי, הסלעים כולם מלבד אחד נופצו או הופלו ובמקום ההנג' הוקם רוגם הקבורה. הרוגום המקורי כלל גבעה גדולה מזו הנראית כיום אשר סביבה חומת אבנים שתחמה את הגבעה לאורך טבעת ההנג' הקדומה, מעבר האבן שהוביל למרכז הרוגום ומקום הקבורה הפנימי היה כולו מכוסה מתחת לגבעת האדמה עם פתח אבן.

## חפירות ארכאולוגיות ומחקר
האתר התגלה בסוף המאה ה-18, וב-1796 הוא נכלל ברישום הדולמנים באי אנגלסי. בשנת 1802 תיאר הויקאר והארכאולוג ג'ון סקינר את האתר כחלק מסיור שלו באנגלסי, בתיאורו (שהתפרסם רק כמאה שנה מאוחר יותר ב-1908), תיאר סקינר את הרוגם, וסיפר איך הוא התגלה מספר דורות לפני כן על ידי איכר שחיפש אבנים לבנייה. הארכאולוג וילפרד המפ ערך חפירה באתר ב-1928-9, בחפירה זו נמצאה אבן בעלת חריטות שניצבה בעבר מול הרוג'ום, אבן זו הועברה למוזיאון הלאומי של ויילס וכיום מוצג העתק במקום שבו הוצבה במקור. בנוסף לכך האתר כולו שוחזר וגבעת האדמה שנשחקה לאורך השנים הוחזרה מעל למעבר האבן כדי לדמות את המראה המקורי, אם כי הגבעה כיום נמוכה וקטנה מהגבעה המקורית שככל הנראה הגיעה עד לאבני השפה המקיפים את האתר.

במחקר מ-1998 נתגלה כי האתר נבנה בזווית התואמת את נקודת ההיפוך הקייצית, מה שמצביע שהאתר שימש גם כלוח שנה חקלאי (בדומה לאתרים אחרים ברחבי האיים הבריטיים).

## תמונות

Bryn Celli Ddu - geograph.org.uk - 863672.jpg|הרוגם מכיוון מערב וסביבו תעלת ההנג'
Bryn Celli Ddu - geograph.org.uk - 564684.jpg|הרוגם מכיוון מזרח עם אבני השפה בבסיס הגבעה
Bryn Celli Ddu 01 977.PNG|הפתח לתוך הרוגם ומולו העתק של אבן חרוטה שעמדה במקום
Bryn Celli Ddu - Hügel innen 1 Gang.jpg|המעבר הפנימי למרכז הרוגם


## קישורים חיצוניים

* 
* עמוד עודות האתר באתר Cadw.

קטגוריה:אנגלסי
קטגוריה:אתרים ארכאולוגים נאוליתים
קטגוריה:ויילס: אתרים ארכאולוגיים
קטגוריה:הנג'ים
קטגוריה:Cadw
קטגוריה:מונומנטים רשומים
אולכסנדר גוריאינוב

**אולכסנדר סרגיוביץ' גוריאינוב** (באוקראינית: **Олександр Сергійович Горяїнов**; נולד ב-29 ביוני 1975 בחרקוב) הוא כדורגלן עבר אוקראיני, ששיחק בעמדת השוער בקבוצת מטאליסט חרקוב באוקראינה. הפך למאמן כדורגל לאחר פרישה ממשחק פעיל.

## קריירה
גוריאינוב גדל במחלקת הנוער של מועדון הכדורגל אולימפיק חרקוב. בשנת 1992, בגיל 17, עבר לקבוצת הבוגרים של מועדון. כעבור שנה עבר לקבוצת מטאליסט חרקוב, בה תפקד כשוער שני. לאחר שלוש שנים בקבוצה עזב לצסק"א קייב, בה שיחק כשוער ראשי של הקבוצה. בשנת 1997 נקלעה צסק"א קייב לקשים כלכליים וגוריאינוב שב לשורות מטאליסט. מאז ועד לשנת 2016 הוא שיחק במטאליסט, למעט תקופה של כשנה, בה שיחק בקבוצה אחרת. בשנת 2016 פרש ממשחק פעיל.

### נבחרות
בשנת 1995 זומן גוריאינוב לנבחרת הצעירה, אך שיחק בשורותיה רק משחק אחד. בסוף שנות ה-90 זומן כמה פעמים להנבחרת הבוגרת של אוקראינה, אך לא שותף באף אחד מן המשחקים. רק ב-25 במאי 2010 הוא עלה לראשונה על המגרש במדי הנבחרת למשחק רשמי. היה זה משחק ידידות מול נבחרת ליטא. בכך הפך לשחק המבוגר ביותר בנבחרת אוקראינה שהשתתף במשחק. הוא היה בסגל הנבחרת ליורו 2012, אך לא שותף באף אחד מהמשחקים.

### קריירת אימון
בסיום המשחק הפעיל פנה מורוז לקריירת אימון. במשך שנתיים אימן את השוערים של קבוצת מטאליסט 1925. בדצמבר 2018 מונה למאמן הראשי של הקבוצה, אך ביוני 2019 פוטר מתפקידו בשל אי הצלחת הקבוצה בעונת 2018–2019.

## קישורים חיצוניים

קטגוריה:שוערי כדורגל אוקראינים
קטגוריה:כדורגלני נבחרת אוקראינה
קטגוריה:כדורגלנים אוקראינים
קטגוריה:כדורגלני מטאליסט חרקיב
קטגוריה:כדורגלני צסק"א קייב
קטגוריה:כדורגלני קריוובס
קטגוריה:מאמני כדורגל אוקראינים
קטגוריה:חרקיב: כדורגלנים
קטגוריה:אוקראינים שנולדו ב-1975
יאן-קאי קריסטל לואו

**יאן-קאי קריסטל לואו** (באנגלית: **Yan-Kay Crystal Lowe**; נולדה ב-20 בינואר 1981) היא שחקנית קנדית.

## קורות חייה
נולדה בשם **יאן-קאי לואו** (בסינית: **罗 艳琪**) בוונקובר, קולומביה הבריטית לאם ממוצא סקוטי ואב סיני יליד הונג קונג. כשהייתה צעירה אביה חזר להונג קונג עם משפחתו, שם הם חיו מספר שנים. היא דוברת קנטונזית באופן שוטף.

לדבריה, כבר מגיל חמש רצתה להיות שחקנית. כנערה עבדה בדוגמנות, ומגיל 15 החלה בקריירת משחק.

## קריירה
בשנת 2014 נבחרה קריסטל לואו כשחקנית ראשית בסדרה הקנדית-אמריקאית "מכתבי אהבה", הסדרה החלה ב-20 באפריל כללה 10 פרקים והסתיימה ב-22 ביוני 2014. את דמות זו גילמה גם בסדרת הסרטים אשר מבוססת על הסדרה. עד כה יצאו 11 סרטים בערוץ הולמרק, כאשר הראשון שודר בנובמבר 2014 והאחרון במספר שודר ב-2020.

## חיים אישיים
ב-8 באוגוסט 2009 התחתנה עם מיקו טומסביץ' באחוזת הייקרופט (אנ') ההיסטורית של ונקובר. יש להם שני ילדים. בבעלותם של הזוג מסעדה בעיר.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה קנדיות
קטגוריה:דוגמניות קנדיות
קטגוריה:קנדים ממוצא סקוטי
קטגוריה:אישים ממוצא סיני
קטגוריה:קנדיות שנולדו ב-1981
הר ג'ופרה

**הר ג'ופרה** (באנגלית: **Mount Joffre**) הוא הר הממוקם בהרי הרוקי הקנדיים על קו פרשת המים של אמריקה, ההר נמצא על הגבול בין הפארק הפרובינציאלי פיטר לוהיד שבפרובינציית אלברטה, לפארק הפרובינציאלי אגמי אלק שבפרובינציית קולומביה הבריטית שבקנדה.  

גובהו של ההר 3,450 מטרים מעל פני הים; והוא מתנשא לגובה של 1,505 מטרים מעל סביבתו.  

ההר הוא ההר ה-43 בגובהו בקנדה (ה-23 בגובהו באלברטה; ה-36 בגובהו בקולומביה הבריטית), וה-139 בהתנשאותו בקנדה (ה- 9 בהתנשאותו באלברטה; ה-98 בהתנשאותו בקולומביה הבריטית). 

## היסטוריה
### הטיפוס על ההר

הראשון שטיפס על ההר היה ג'וזף היקסון (Joseph Hickson) שהודרך על ידי מדריך הטיפוס אדוארד פוז הבן (.Edward Feuz jr), בשנת 1919.

### מקור השם

שמו של ההר ניתן לו בשנת 1917 על ידי אנשי סקר הגבולות הבינפרובינציאלי אשר סקרו את ההר בשנת 1916. השם אומץ רשמית ב-23 בפברואר 1918.

ההר נקרא על שמו של המרשל ז'וזף ז'ופר, המפקד העליון של צבא צרפת בתקופת מלחמת העולם הראשונה.

## לקריאה נוספת

• Dave Birrell, **[https://books.google.co.il/books?id=OaB-yf_MJXMC&pg=PA108&lpg=PA108&dq=%22Mount+Joffre%22&source=bl&ots=zNZx9U6Idw&sig=ACfU3U0VxbeAURlRRcme-cnVBJkDtevLsQ&hl=en&sa=X&ved=2ahUKEwiI9d_5gczlAhXMLVAKHQaACzQ4FBDoATACegQIBxAB#v=onepage&q=%22Mount%20Joffre%22&f=false 50 Roadside Panoramas in the Canadian Rockies]**, P 108

• Alan Kane, **[https://books.google.co.il/books?id=ntm9BCjGc4YC&pg=PT81&lpg=PT81&dq=%22Mount+Joffre%22&source=bl&ots=MV-QsEAYnV&sig=ACfU3U1tB4dKsVfrhJGeyNtzMnJO1QWVsg&hl=en&sa=X&ved=2ahUKEwi0_sHjhMzlAhXJY1AKHXbuCqY4HhDoATABegQICRAB#v=onepage&q=%22Mount%20Joffre%22&f=false Scrambles in the Canadian Rockies – New Edition]**

•  Aaron Cameron, Matt Gunn, **[https://books.google.co.il/books?id=UYlg1MfoFlIC&pg=PA179&lpg=PA179&dq=%22Mount+Joffre%22&source=bl&ots=UvyySEWG6A&sig=ACfU3U1qvd-AfpQ2U7ubcsWWAX6zU_cvrQ&hl=en&sa=X&ved=2ahUKEwi0_sHjhMzlAhXJY1AKHXbuCqY4HhDoATAAegQICBAB#v=onepage&q=%22Mount%20Joffre%22&f=false Hikes Around Invermere & the Columbia River Valley]**, P 179

## קישורים חיצוניים

* הר ג'ופרה באתר השמות הרשמי של ממשלת קולומביה הבריטית
* הר ג'ופרה באתר "אנציקלופדיית ההרים הקנדית"
* הר ג'ופרה באתר peakbagger
* הר ג'ופרה באתר peakware
* מידע למטפסים על הר ג'ופרה ותצלומי ההר באתר summitpost
* מידע למטפסים על הר ג'ופרה באתר alltrails
* הר ג'ופרה באתר peakfinder
* הר ג'ופרה באתר peakery
* תחזית מזג אוויר עדכנית עבור הר ג'ופרה
** סטטיסטיקות מזג אוויר עבור הר ג'ופרה
** תחזית מזג אוויר עדכנית (לפי גבהים) עבור הר ג'ופרה
** תחזית מזג אוויר שעתית עדכנית עבור הר ג'ופרה
** תחזית נפילת משקעים עדכנית עבור הר ג'ופרה

## הערות שוליים

קטגוריה:ערכים שבהם תבנית בריטניקה אינה מתאימה
ג'ופרה
ג'ופרה
ג'ופרה
יחסי ירדן–שווייץ

**יחסי ירדן–שווייץ** הם היחסים הדיפלומטיים הרשמיים שבין **[[ירדן|הממלכה הירדנית ההאשמית]]** לבין **[[שווייץ|הקונפדרציה השווייצרית]]**.

## היסטוריה
בין הממלכה הירדנית ההאשמית לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הקונפדרציה השווייצרית לבין הממלכה הירדנית ההאשמית הם יחסים דיפלומטיים חמים וידידותיים. ירדן מהווה שותפה חשובה של שווייץ בהקשר של יחסים פוליטיים עם המזרח התיכון ומיקומה ליד סוריה וישראל מאפשר לשווייץ לפעול משם לטובת האזור כולו.

שווייץ הכירה בעצמאותה של הממלכה ההאשמית הירדנית מהממלכה המאוחדת בשנת 1949. שגרירות שווייצרית נפתחה בעמאן בשנת 1970 ומשרד שיתוף פעולה נפתח במקום בשנת 2001. עד שנת 2008, ירדן הייתה מדינה מועדפת לשיתוף פעולה כלכלי עם שווייץ.

העיר העתיקה של פטרה, אשר היום מהווה אתר מורשת עולמית ואחד מאתרי התיירות הראשיים והמוכרים ביותר בירדן, התגלתה בשנת 1912 על ידי מגלה הארצות השווייצרי יוהאן לודוויג בורקהרדט.

באוקטובר 2015 ביקר בירדן נשיא שווייץ, דידייה בורקהלטר, שם נפגש עם שר החוץ הירדני.

## שווייצרים בירדן
על פי הלשכה השווייצרית המרכזית לסטטיסטיקה, בסוף שנת 2015 התגוררו בירדן שלוש מאות ואחד אזרחים שווייצרים.

## נציגויות דיפלומטיות
* ירדן מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.
* שווייץ מיוצגת בירדן בדרג השגרירות באמצעות שגרירות רשמית שהיא מחזיקה בעמאן, בירת המדינה.

## קישורים חיצוניים
* Bilateral relations Switzerland–Jordan, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
גביע המדינה בכדורגל נשים 2012/2013

**[[גביע המדינה בכדורגל נשים]]** לעונת **2012/2013** היא התחרות ה-15 מאז היווסדה. משחקי התחרות החלו ב-20 בינואר 2013 ומשחק הגמר נערך ב-1 במאי 2013 והסתיים בניצחון של מכבי חולון על מ.כ. רמת השרון בדרך לזכייה תשיעית בתואר.

בתחרות השתתפו 8 קבוצות ליגת נשים ראשונה בלבד כיוון שבעונה זו התקיימה בנפרד תחרות גביע הליגה השנייה עבור קבוצות מליגת הנשים השנייה. לפי תקנון התחרות, בעונה זו התקיימו 3 סיבובים בלבד כשכל הקבוצות החלו להשתתף בשלב רבע הגמר.

## רבע הגמר

## חצי הגמר
משחקי חצי הגמר התקיימו בהצגה כפולה ב-26 בפברואר באצטדיון המושבה בפתח תקווה.

## הגמר

## ראו גם
*עונת 2012/2013 בליגת כדורגל נשים ראשונה

## קישורים חיצוניים
* עונת 2012/2013 בגביע המדינה בכדורגל נשים, באתר ההתאחדות לכדורגל בישראל
* 
* 

קטגוריה:2012 בישראל: כדורגל
קטגוריה:2013 בישראל: כדורגל
קטגוריה:תחרויות כדורגל ב-2012
קטגוריה:תחרויות כדורגל ב-2013
קטגוריה:גביע המדינה בכדורגל נשים
הר פורבס (אלברטה)

**הר פורבס** (באנגלית: **Mount Forbes**) הוא ההר השמיני בגובהו בהרי הרוקי הקנדיים, ההר ממוקם בשטח הפארק הלאומי באנף בפרובינציית אלברטה שבקנדה.

גובהו של ההר 3,612 מטרים מעל פני הים, והוא מתנשא לגובה של 1,629 מטרים מעל סביבתו; ההר הוא ההר ה-35 בגובהו בקנדה (ה-5 בגובהו באלברטה), וה-94 בהתנשאותו בקנדה (ה-6 בהתנשאותו באלברטה).

ההר ממוקם 18 קילומטרים דרומית-מערבית למעבר נהר ססקצ'ואן.

## היסטוריה
### הטיפוס על ההר

הטיפוס הראשון לפסגת ההר אירע ב-10 באוגוסט 1902.

הטיפוס בוצע על ידי מדריכי הטיפוס האחים השווייצרים כריסטיאן והאנס קאופמן (Christian Kaufmann ו- Hans Kaufmann) אשר הדריכו את המטפסים הבריטיים ג'ון נורמן קולי (J. Norman Collie), ג'יימס אאוטראם (James Outram), יו סטאטפילד (Hugh E.M. Stutfield), ג'ורג 'מ. ויד (George M. Weed), והרמן וולי (Herman Woolley).

### מקור השם

שמו של ההר ניתן לו על ידי ג'יימס הקטור חבר משלחת פאליסר בשנת 1859.

ההר נקרא על שמו של אדוארד פורבס, ששימש כפרופסור להיסטוריה של הטבע באוניברסיטת אדינבורו שבסקוטלנד, באמצע המאה התשע עשרה.

## לקריאה נוספת

• Dave Birrell, **[https://books.google.co.il/books?id=OaB-yf_MJXMC&pg=PA43&lpg=PA43&dq=%22Mount+Forbes%22&source=bl&ots=zNZx9U9Nes&sig=ACfU3U1ambuGNAKsE70ZnAFMZrKjWjLRJw&hl=en&sa=X&ved=2ahUKEwiE57iBj8zlAhXGL1AKHbJCBQE4ChDoATAIegQICRAB#v=onepage&q=%22Mount%20Forbes%22&f=false 50 Roadside Panoramas in the Canadian Rockies]**, P 43

• Hugh E. M. Stutfield, J. Norman Collie, **[https://books.google.co.il/books?id=Gh1pjh53IjgC&pg=PA153&lpg=PA153&dq=%22Mount+Forbes%22&source=bl&ots=fnFJo1FDD-&sig=ACfU3U1jmlPaFork8Ljr4WBWKsy7q2esCA&hl=en&sa=X&ved=2ahUKEwjJifOUj8zlAhVQLFAKHdrTATI4FBDoATAGegQIBxAB#v=onepage&q=%22Mount%20Forbes%22&f=false Climbs and Exploration in the Canadian Rockies]**, PP 37, 111, 146 153

## קישורים חיצוניים

* הר פורבס באתר ממשלת קנדה
* הר פורבס באתר "אנציקלופדיית ההרים הקנדית"
* הר פורבס באתר peakbagger
* הר פורבס באתר peakfinder
* הר פורבס באתר peakware
* מידע למטפסים על הר פורבס באתר summitpost
* הר פורבס באתר peakery
* תרשים הנוף הנשקף מהר פורבס באתר peakvisor
* תחזית מזג אוויר עדכנית עבור הר פורבס (לפי גבהים)

## הערות שוליים

פורבס
שרפת הרכבת בפקיסטן (2019)

**שרפת הרכבת בפקיסטן (2019)** התרחשה ב-31 באוקטובר 2019, ברכבת שהייתה בדרכה מקראצ'י לרוואלפינדי שבפקיסטן, כתוצאה מפיצוץ שאירע באחד מקרונות הרכבת. מרשויות פקיסטן נמסר כי הפיצוץ נגרם ככל הנראה עקב שימוש בגזייה, בה השתמשו נוסעים כדי לבשל, אך נסיבות התקרית עדיין בחקירה. 75 בני אדם נהרגו באסון, ו-43 לפחות, נפצעו, 11 מתוכם במצב קשה.

זהו אסון הרכבת החמור ביותר בפקיסטן מאז אסון הרכבת בגוטקי בשנת 2005, בה נספו למעלה מ-150 בני אדם.

## רקע
התקרית אירעה בשעה 6:18 בבוקר, במחוז ראהים יאר קאן, בחבל פנג'אב. שר הרכבות הפקיסטני, ראשיד אחמד, הודיע כי 2 גזיות התפוצצו, וגרמו להתלקחותה של הרכבת. אולם על פי דיווחים אחרים, המבוססים על עדויות ראייה, השרפה נגרמה עקב כשל חשמלי. שלושה מקרונות הרכבת נשרפו כליל.
הרכבת נשאה 933 בני אדם, מתוכם 207 שהתמקמו בקרונות שהתלקחו.

צבא פקיסטן נחלץ לסייע בזירת האסון. אלה שנפצעו באורח קשה הובהלו לבתי חולים בבהוולפור ובמולטאן, ואילו אלה שנפצעו באורח קל הובהלו לבתי חולים בראהים יאר קאן. על פי דיווחים ועדויות ראייה, לכוחות הכיבוי לקח כ-20 דקות עד שהצליחו להשתלט על האש. זמן מה לאחר מכן, הגיעה רכבת נוספת לזירה, והסיעה את אלה שנותרו לרוואלפינדי.

על פי דיווחים, הרכבת הגיעה לעצירה מוחלטת רק 20 דקות אחרי שפרצה השרפה, ומרבית ההרוגים מתו בעודם קופצים כדי להימלט מהקרונות הבוערים, זאת על אף הפעלת בלם החירום. 54 מן הקרבנות נכוו באורח קשה כה בגופם, שנדרש היה לערוך בדיקות DNA על מנת לזהות אותם.

## תגובות לאירוע
ראש ממשלת פקיסטן, עימראן ח'אן, הורה על ועדת חקירה מיידית לבירור נסיבות התאונה. שר הרכבות, רשיד אחמד, הודיע על קרן פיצויים בסך של 1.5 מיליון רופי פקיסטני עבור משפחות ההרוגים. כמו כן הודיע על קרן פיצויים בסך של חצי מיליון רופי פקיסטני לפצועים.

## הערות שוליים

קטגוריה:אסונות ב-2019
קטגוריה:אסונות בפקיסטן
קטגוריה:אסיה: שרפות
קטגוריה:2019 באסיה
סלבה מוסקבה

**סלבה מוסקבה** הוא מועדון רוגבי רוסי ממוסקבה, המשתתף בליגת הרוגבי המקצוענית, ליגת הרוגבי הבכירה ברוסיה. המועדון נחשב לאחד החזקים במדינה אם כי נאבק להתמודד מול יריבתה העירונית: VVA Monino.

בעונת 2021 העפילה לחצי גמר הגביע הרוסי ברוגבי.

## תארים
* אליפות ברית המועצות / רוסיה  
** זכייה (2): 1979, 1982 
** סגנות (5): 1976, 1977, 1985, 1986, 2008 
* הגביע הסובייטי / הרוסי
* זכייה (3): 1981, 1985, 1989

## קישורים חיצוניים
* 

קטגוריה:קבוצות רוגבי רוסיות
בבילון

**בבילון** הוא שמה היווני של העיר בבל והממלכה הנקראת על שמה.
בבילון (תוכנה)

**בבילון** היא תוכנת תרגום ישראלית. מתחילת פיתוחה הייתה התוכנה בבעלות חברת **[[בבילון (חברה)|בבילון]] בע"מ**, ובאוקטובר 2014 נמכרה לחברת **בבילון (תוכנה) בע"מ**.

דרך פעולת התוכנה היא כאשר משתמש לוחץ על טקסט בעזרת צירוף מקשים מוגדר (ברירת המחדל היא לחצן ימני + Ctrl), נפתח חלון שבו מתורגם או מוסבר המונח המבוקש.

מקור שמה של החברה ושל התוכנה הוא בסיפור מגדל בבל שבתנ"ך, בו מסופר כי בעיר העתיקה בבל, בלל (ערבב) אלוהים את לשונות כל גויי הארץ.

## היסטוריה
ממוזער|מילון אלקטרוני של בבילון
התוכנה פותחה על ידי אמנון עובדיה, שביולי 1997 ייסד את חברת בבילון בע"מ, יחד עם יקי דוניץ מקבוצת משוב מחשבים ושוקי פרמינגר, אשר שימש כמנכ"ל הראשון. בשנת 1998 נרכשה השליטה בחברה על ידי פורמולה מערכות בראשות דני גולדשטיין. התוכנה הופצה בחינם עד 2001, ומאז החלה להימכר בתשלום. בשנת 2005 השיקה החברה, יחד עם מודן, מילון אלקטרוני המבוסס על המילונים של בבילון אך מהווה מוצר חומרה עצמאי נפרד (גאדג'ט), שלא כמו תוכנות קודמות שפיתחה החברה, שנועדו למחשבים אישיים. מ-21 בדצמבר 2005 החלה תוכנת בבילון להציג ישירות גם מידע מוויקיפדיה, כולל ויקיפדיה העברית, וכן מאנציקלופדיה ynet.

תוכנת "בבילון" תומכת רשמית בתרגום ל-77 שפות. בנוסף, קהילת המשתמשים של התוכנה יוצרת מילונים משלה למגוון שפות. ישנם בתוכנה גם מילונים וספרים מקצועיים שניתן לרכוש תמורת תוספת תשלום, כגון מילון אבן-שושן, אנציקלופדיה בריטניקה ומילון אוקספורד. התוכנה גם תומכת בטכנולוגיית Text-to-Speech של מיקרוסופט, שמאפשרת לשמוע את ההגייה הנכונה של מילים בשפות רבות.

גרסה 6 של תוכנת בבילון, שיצאה ב-30 באפריל 2006, אפשרה תרגום מכונה של משפטים שלמים.

בגרסה 7 של התוכנה, שיצאה ב-15 באוקטובר 2007, שופר ממשק התוכנה, ונוספה פונקציית השלמה אוטומטית.

באוקטובר 2014 מכרה חברת בבילון בע"מ את תוכנת "בבילון" לחברת **בבילון תוכנה בע"מ**, שבשליטת אמנון עובדיה. מאז התוכנה חזרה להיות מופצת בחינם, אף שעדיין יש אפשרות לשדרג לגרסת פרמיום בתשלום.

### פעילות זדונית
תוכנות אבטחה שונות זיהו את "בבילון" כתוכנה לא רצויה (Potentially Unwanted Program), ואף כנוזקה. הסרגל של בבילון גם הוא, היה מזוהה כנוזקה, ונכון ל-2011 אתרי הורדות כדוגמת Cnet Download החביאו אותו בהתקנות של תוכנות המוצעות בהם.

מאז מכירתה של התוכנה באוקטובר 2014 לחברת **בבילון תוכנה בע"מ**, התוכנה מופצת ללא כל תוספים והצעות לתוכנות נלוות וכתוצאה מכך במרבית תוכנות האנטי-וירוס היא אינה מסומנת עוד כתוכנה לא רצויה/זדונית, עם זאת תוכנות אחרות מזהות אותה כתוכנה זדונית.

## קישורים חיצוניים

* 
* מילון מקוון של בבילון
* 

## הערות שוליים

קטגוריה:תרגום
קטגוריה:תוכנות מילון
קטגוריה:מילונים
קטגוריה:תוכנות שהושקו ב-1997
קטגוריה:מילונים מקוונים
גבעת ביקון (אנטארקטיקה)

**גבעת ביקון** (באנגלית: **Beacon Hill**) היא גבעה מכוסה קרח, בצורת כיפה, במישור המימונט בארץ גרהאם, בחצי האי האנטארקטי שבאנטארקטיקה.

הגבעה ממוקמת 3.5 קילומטרים צפונית-מזרחית לגבעת מקלאוד.

הגבעה משקיפה על הבקע המפריד בין קרחון נורת'איסט לבין קרחון בילז גאלץ'.

גובהה של הגבעה 1,810 מטרים מעל פני הים, והיא מתנשאת לגובה של 120 מטרים מעל רמת הקרח המקיפה אותה.

## היסטוריה
### גילוי ומיפוי הגבעה

הגבעה מופתה לראשונה על ידי השירות האנטארקטי של ארצות הברית.

בין השנים 1946–1950 הגבעה מופתה על ידי סקר שטחי חסות איי פוקלנד כשהסוקרים יצאו מהאי סטונינגטון.

### מקור השם

בנובמבר - דצמבר 1940 הפעיל השירות האנטארקטי של ארצות הברית תחנה מטאורולוגית בסמוך לגבעה, מדרום-מערבה לה; ובין השנים 1940–1941 הפעיל השירות האנטארקטי של ארצות הברית מגדלור על הגבעה - ומכאן שמה ("**Beacon**" משמעו "איתות אור").

## קישורים חיצוניים
* גבעת ביקון באתר הסקר הגאולוגי של ארצות הברית
* גבעת ביקון באתר הגאזט האנטארקטי המשווה SCAR של ממשלת אוסטרליה

## הערות שוליים

ביקון
ביקון
משחקי הספורט המוטורי

**משחקי הספורט המוטורי** (באנגלית: **FIA Motorsport Games**) הם אירוע של תחרויות ספורט ספורט מוטורי בקטגוריות שונות. האירוע, המאורגן של ידי הפדרציה הבינלאומית לרכב (FIA), נערך לראשונה בנובמבר 2019 באיטליה. בתחרות משתתפות נבחרות המייצגת את המדינות השונות החברות בפדרציה.

## היסטוריה
הרעיון לקיום המשחקים המוטוריים הוצג לראשונה במהלך חודש יוני 2019. המשחקים הראשונים התקיימו במסלול וללונגה, הסמוך לרומא. התחרויות נערכו בשש קטגוריות: טורינד, גרנד-טורינג, פורמולה 4, סלאלום קארטינג, דריפט ותחרויות סימולטורים. בתחרויות השתתפו נהגי מרוצים מ-49 מדינות, ביניהן ישראל.

סבב המשחקים השני תוכנן להתקיים באוקטובר 2020 במרסיי, אך נדחה בשל התפרצות מגפת הקורונה בעולם והתקיים לבסוף באוקטובר 2022. הסבב השלישי צפוי להתקיים באוקטובר 2024 בספרד.

## טבלת המדליות

## קישורים חיצוניים
* 

## הערות שוליים

קטגוריה:תחרויות ספורט מוטורי
ג'וניור מוראיס

**אלויזיו צ'אבס ריביירו מוראיס ג'וניור נאסימנטו** (בפורטוגזית: **Aluísio Chaves Ribeiro Moraes Júnior Nascimе́nto** באוקראינית: **Алуі́зіо Ча́вес Рібе́йро Мора́ес Жу́ніор**; נולד ב-4 באפריל 1987 בסנטוס) המוכר יותר כ**ג'וניור מוראיס** הוא כדורגלן עבר אוקראיני יליד ברזיל, ששיחק בעמדות החלוץ. בעבר שיחק בנבחרת אוקראינה.

## קריירת מועדונים
ג'וניור מוראיס החל את קריירת הכדורגל שלו במועדון הכדורגל סנטוס מליגת העל הברזילאית. הוא גדל במחלקת הנוער שלו. בשנת 2006 עבר לקבוצה הבוגרת של המועדון. לאחר שלוש עונות בסנטוס עבר לקבוצת סנטו אנדרה. בשנת 2010 נמכר כרטיס השחקן שלו לקבוצה הרומנית גלוריה ביסטריצה תמורת סכום של 10 אלף יורו. הוא שיחק בשורות הקבוצה עונה אחת, במהלכה הבקיע 18 שערים. הופעתו המוצלחת בליגה הרומנית הביאה לכך שמספר קבוצות צמרת במזרח אירופה התחילו להתעניין בו. בסופו של דבר כרטיס השחקן שלו נמכר לקבוצת צסק"א סופיה הבולגרית. מוראיס שיחק בצסק"א עונה אחת, במהלכה הבקיע 16 שערים, מה שהפך אותו למלך השערים של הליגה הבולגרית באותה עונה. בשנת 2012 חתם על חוזה לשלוש שנים עם הקבוצה האוקראינית מטאלורג דונצק. בשנת 2015 עזב מרלוס את מטאלורג ועבר לקבוצת הצמרת האוקראינית דינמו קייב, גם כן לחוזה לשלוש שנים. עם סיום החוזה בדינמו קייב עבר לקבוצת שחטאר דונצק. במרץ 2022 חזר לאחר 13 שנה לברזיל וחתם בקורינתיאנס לשתי עונות.

## קריירה בינלאומית
בשנת 2018 פנתה התאחדות הכדורגל האוקראינית למשרד הפנים של אוקראינה בבקשה להעניק אזרחות אוקראינית לג'וניור מוראיס. הבקשה אושרה ובמרץ 2019 הוא זומן לסגל של נבחרת אוקראינה.
משחקו הראשון במדי הנבחרת היה משחק מול פורטוגל במסגרת מוקדמות יורו 2020. במרץ 2021 פרש מהנבחרת.

## תארים
* מלך השערים של ליגת העל הבולגרית : 2011/2012
* מלך השערים של ליגת העל האוקראינית : 2018/2019, 2019/2020
* אליפות אוקראינה (2) : 2015/2016, 2018/2019
* הגביע האוקראיני: 2018/2019

## קישורים חיצוניים

קטגוריה:חלוצי כדורגל אוקראינים
קטגוריה:כדורגלנים אוקראינים
קטגוריה:חלוצי כדורגל ברזילאים
קטגוריה:כדורגלנים ברזילאים
קטגוריה:כדורגלני סנטוס
קטגוריה:כדורגלני מטאלורג דונצק
קטגוריה:כדורגלני צסק"א סופיה
קטגוריה:כדורגלני דינמו קייב
קטגוריה:כדורגלני שחטאר דונצק
קטגוריה:כדורגלני קורינתיאנס
קטגוריה:כדורגלני נבחרת אוקראינה
קטגוריה:ספורטאים ברזילאים בבולגריה
קטגוריה:ברזילאים שנולדו ב-1987
רובינזון קרוזו (סרט, 2016)

**רובינזון קרוזו** (באנגלית: **Robinson Crusoe**, הופץ בדרום אמריקה בשם **The Wild Life**, "חיי הפרא") הוא סרט קולנוע בלגי-צרפתי בהנפשה ממוחשבת, מסוגת קומדיה והרפתקאות, המבוסס באופן רופף על רומן בעל אותו שם מאת דניאל דפו. הסרט בוים על ידי וינסנט קסטלוט ובן סטאסן, נכתב על ידי לי כריסטופר, דומוניק פריס וגרהם וולדון, והופק על ידי Illuminata Pictures, nWave Pictures ו-uFilm.

הסרט הוקרן לראשונה בפסטיבל סרטי האנימציה בברזיל ב-5 בפברואר 2016, ולאחר מכן הוקרן בבלגיה ב-30 במרץ 2016 ובצרפת ב-20 באפריל 2016. בישראל הסרט הוקרן לראשונה בדיבוב לעברית ב-14 באפריל 2016 בהפצת פורום פילם, כאשר כחלק מהפצתו נעשה שיתוף פעולה עם אתר האינטרנט "מיקמק". אורך הסרט הוא כ-90 דקות.

למרות שקיבל ביקורות שליליות מהמבקרים וקיבל דירוג של 17% באתר "Rotten Tomatoes", הסרט זכה להצלחה קופתית והרוויח כ-39.5 מיליון דולר ממכירות הכרטיסים ברחבי העולם, מול תקציב של 13 מיליון דולר.

## תקציר העלילה
הסרט עוקב אחר רובינזון קרוזו, רב חובל שלאחר סערה מוצא את עצמו באי זעיר ואקזוטי בו חיות חיות. באי, רובינזון מתחבר במהרה ליום שלישי התוכי (פרודיה לדמותו של ששת מהרומן המקורי) וחבריו החיות, מפני שהם הדרך היחידה שלו לשרוד באי, ואילו יום שלישי והחיות מתחברות אליו בתקווה שיוכל להוציא אותם מהאי כדי לחקור יבשות חדשות. יום אחד, בעקבות שני חתולים פראים שרוצים להשתלט על האי, רובינזון וחבריו החיות יוצאים לקרב נגד החתולים ומגלים את הכוח האמיתי של החברות.

## מדבבים בעברית
הדיבוב העברי של הסרט בוים על ידי עמי מנדלמן, והופק על ידי גלי נשר.
* **[[דניאל מורשת]]** – רובינזון קרוזו
* **אורי זלצמן** – יום שלישי
* **מיה אלון** – קיקי
* **[[נורית בנאי קורן]]** – רוזי
* **[[עמי מנדלמן]]** – סקראבי / כרמלו
* **[[מייה קדוש]]** – הפי
* **[[דן קיזלר]]** – פנגו
* **[[סער בדישי]]** – איינסלי / בוסון
* **עמית רייס** – רופוס
* **[[גדי לוי]]** – ססיל
* **[[עדי ארד]]** – מאי
* **[[ערן מור]]** – מל
* **[[מתי אטלס]]** – לון ג'ון סילבר

## קבלת הסרט
אף על פי שהסרט קיבל ביקורות שליליות מהבקרים, הוא הרוויח כ-39.5 מיליון דולר ממכירות הכרטיסים ברחבי העולם.

## קישורים חיצוניים
* 

* 

## הערות שוליים

קטגוריה:סרטים צרפתיים מבוססי ספרים
קטגוריה:סרטי 2016
קטגוריה:סרטים באנגלית
קטגוריה:סרטי אנימציה ממוחשבת
קטגוריה:סרטי הנפשה צרפתיים
קטגוריה:סרטים בלגיים
קטגוריה:סרטי קומדיה
קטגוריה:סרטי הרפתקאות
קטגוריה:סרטי הנפשה בלגיים
מאוסוניה

**מאוסוניה** (שם מדעי: *Mawsonia*) הוא סוג של דג נכחד ממשפחת הלטימריים, אשר התקיים בתור הקרטיקון מלפני 93–110 מיליון שנה. דג זה היה קרובם של דגי הלטימריה המודרניים, והוא התגלה בממצאים במרוקו, תוניסיה, אלג'יריה בקמרון, ובכמה חפירות בברזיל. הדג תואר לראשונה ב-1907.

דג זה היה הגדול בבני סדרת הצלקנתאים מעולם, כנראה לצד הטרכימטופון. הוא הגיע לאורך של 4 מטרים ויש הטוענים של-6 מטרים ולמשקל של מעל 1 טון. הדג היה בעל סנפירים בשרניים מאוד, אשר התאימו גם לתנועה על הקרקעית, ובעל לסת גדולה ושרירית. הלסת העליונה שלו יכלה להיפתח מעלה וכך לבלוע טרף רחב יחסית. המזון העיקרי של דג זה היה כנראה דגים ודיונונים.

למרות גודלו העצום נראה שהוא שימש טרף עיקרי לטורפים גדולים כמו הסרקוסוכוס, דמוי-תנינאי ענק והספינוזאורוס, גדול הדינוזאורים הטורפים מעולם שהיה מצויד בלסתות וטפרים גדולים מספיק ללכידתו והריגתו.

## קישורים חיצוניים

ממוזער|מרכז|300px|מאובן שלד של מאוסוניה

קטגוריה:בעלי חיים שתוארו ב-1907
קטגוריה:טקסונים שתוארו בידי ארתור סמית' וודוורד
קטגוריה:בעלי חיים שחיו בקרטיקון באפריקה
קטגוריה:בעלי סנפירים בשרניים פרהיסטוריים
קטגוריה:דגי גרם מהמזוזואיקון
קטגוריה:מרוקו: מאובנים
קטגוריה:מאובני טקסונים שתוארו ב-1907
קטגוריה:צלקנתאים
יחסי כווית–שווייץ

**יחסי כווית–שווייץ** הם היחסים הדיפלומטיים הרשמיים שבין **[[כווית|מדינת כווית]]** לבין **[[שווייץ|הקונפדרציה השווייצרית]]**.

## היסטוריה
בין מדינת כווית לבין הקונפדרציה השווייצרית מתקיימים יחסים דיפלומטיים רשמיים ומלאים. על פי משרד החוץ של שווייץ, היחסים הדיפלומטיים הרשמיים שבין שווייץ לכווית הם יחסים חמים וידידותיים המתמקדים בעיקר במגזר הכלכלי.

שווייץ הכירה לראשונה בעצמאותה של כווית מהממלכה המאוחדת בשנת 1961. ב-1966 הואמן לראשונה שגריר שווייצרי על כווית. באותה השנה פתחה כווית בז'נבה את הקונסוליה שלה, אשר שודרגה לרמת קונסוליה כללית שנה לאחר מכן, ב-1967. שווייץ פתחה את שגרירותה שבכווית סיטי ב-1975 והשגרירות הכוויתית בשווייץ נפתחה לראשונה בשנת 2006.

בשנת 2016 חגגו שתי המדינות 50 שנים של יחסים דיפלומטיים רשמיים.

## יחסים כלכליים
מאז גילוי הנפט באזור בשנות השבעים של המאה העשרים, הפכה כווית לשוק חשוב לטובין ושירותים המוצעים על ידי חברות שווייצריות. חברות שווייצריות רבות תרמו ידע רב בתחומי התעשייה והטכנולוגיה לממשלת כווית, ידע שעזר לממשלה ליישם פרויקטים גדולים תשתיתיים במדינה.

ב-2018 שווייץ יצאה בעיקר מוצרי פארמה ושעונים לכווית.

ב-2000 נחתמו שני הסכמים בין שווייץ לכווית בנושאי ההגנה על השקעות ואמנה למניעת כפל מס. ב-2010 עודכן הסכם תחבורה אווירית בין שתי המדינות מ-1968. הסכם סחר חופשי בין איגוד הסחר החופשי האירופי לבין מועצת שיתוף הפעולה של מדינות המפרץ נכנס לתוקפו בשנת 2014.

## נציגויות דיפלומטיות
* כווית מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. כווית מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בז'נבה.
* שווייץ מיוצגת בכווית בדרג השגרירות באמצעות שגרירות רשמית שהיא מחזיקה בכווית סיטי, בירת המדינה.

## קישורים חיצוניים
* Bilateral relations Switzerland–Kuwait, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
Tree (פקודה)

**tree** ("עץ") היא פקודה במערכת הפעלה דמוית יוניקס המציגה רשימה של ספריות וקבצים בצורה של עץ תיקיות.

## שימוש
השימוש הסטנדרטי בפקודת `tree`, בסביבת יוניקס, יתבצע כדלקמן:
```bash
tree /etc
/etc
├── acpi
│ ├── asus-keyboard-backlight.sh
│ ├── asus-wireless.sh
│ ├── events
│ │ ├── asus-keyboard-backlight-down
│ │ ├── asus-keyboard-backlight-up
```

## קישורים חיצוניים
* 
* דף הבית של המימוש של הפקודה ללינוקס

## הערות שוליים

קטגוריה:פקודות מחשב
קטגוריה:פקודות יוניקס
מיצובישי GTO

**מיצובישי GTO** (באנגלית: **Mitsubishi GTO**) היא מכונית ספורט בסגנון גראן טוריסמו, מתוצרת התאגיד הרב-לאומי **[[מיצובישי מוטורס]]** אשר יוצרה בין השנים 1990–2000 (משנת הדגם 1991).

## תצורות
* 2 דלתות - קופה בתצורת "ליפטבק" .
* 2 דלתות - קבריולה, בתצורת גג קשיח נשלף (יוצר בין השנים 1995–1996).

## מאפיינים
* דגמי מיצובישי: דגם "GTO" ודגם "3000GT" התבססו על דגמי: מיצובישי סיגמא ו-מיצובישי דיאמנטה של מיצובישי מוטורס ושמרו על מנועי V6 בעלי 24 שסתומים.
* אב טיפוס - "Mitsubishi HSX".
* יוצרו 151,454 יחידות.
* 2 דלתות.
* נוסעים: 2+2.
* מנוע קדמי - רוחבי.
* מנוע בנזין.
* סוגי הנעה: הנעה קדמית 4x2, הנעה כפולה 4x4.
* דגמים: "Mitsubishi GTO", "Mitsubishi 3000GT", "Dodge Stealth".
* דגם "Dodge Stealth" יוצר בין השנים 1991–1996.
* דגם "מיצובישי GTO" הופעל ביפן כניידת משטרה למטרת סיור (ראו תמונה).

## דורות
* דור ראשון - יוצר בין השנים 1990–1994.
* דור שני - יוצר בין השנים 1994–2000.

### פלטפורמות
* "Z16A" (יוצר בין השנים 1990–1993)ץ
* "Z15A" (יוצר בין השנים 1994–1997, מנוע הנעה קדמית 4x2).
* "Z16A" (יוצר בין השנים 1994–1997, מנוע הנעה כפולה 4x4).
* "GTO MR" (יוצר ביפן מאוגוסט 1994).
* "Z15AM" (יוצר בין השנים 1997–2000).

## גלריה

קובץ:White Mitsubishi 3000GT front.jpg| מיצובישי 3000GT, דגם בסיסי, שנת 1995
קובץ: 1995 Mitsubishi GTO 3.0 Front.jpg| מיצובישי GTO, שנת 1995
קובץ: 1995 Mitsubishi GTO 3.0 Rear.jpg| מיצובישי GTO, שנת 1995
קובץ:Mitsubishi GTO.jpg | מיצובישי GTO
קובץ:Tuned Mitsubishi GTO (Z15A) front.JPG | מיצובישי GTO
קובץ:Mitsubishi GTO SR (Z15A) rear.JPG | מיצובישי GTO דגם "SR"
קובץ: Mitsubishi GTO (E-Z16A) front.jpg| מיצובישי GTO דגם "E-Z16A"
קובץ: Mitsubishi GTO VR4 1990 (14471501841).jpg| מיצובישי GTO, דגם "VR4", שנת 1990
קובץ:Mitsubishi GTO patrol car.jpg | מיצובישי GTO - ניידת משטרה של מחוז הירושימה, ביפן למשימות סיור


## ראו גם
* מיצובישי מוטורס

## קישורים חיצוניים

* 
* 

## הערות שוליים

קטגוריה:מכוניות גראן טוריסמו
קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1990
קטגוריה:כלי רכב יפניים
GTO
אוסקר גלרט

**אוסקר גלרט** (במקור **גולדמן** עד שנת 1899, בהונגרית: **Gellért Oszkár**; בודפשט, 10 בספטמבר 1882 – בודפשט, 16 בדצמבר 1967) היה משורר, עיתונאי ועורך הונגרי-יהודי. אחיו הגדול של הוגו גלרט (מתרגם) ואביו של אנדרה גלרט.

## חייו
אוסקר גלרט נולד במשפחה יהודית כבנם של יוז'ף גלרט וז'ופיה שטיינר. הוא למד משפטים והיה בן 20 כשפגש עם העורך הספרותי המפורסם ההונגרי-יהודי ארנו אושבאט. הוא פרסם את עבודותיו במגזין "זמנים חדשים" (Új Idők (1894–1949)) ובעיתון "יומן בודפשט" (Budapesti Napló). משנת 1904 היה חבר בעיתון היומי "ידיעות פשט" (Pesti Hírlap (1878–1944)). בין 1904 ל -1918 כתב **אלפי** מאמרים בעיתון. ב־18 במאי 1907 נשא לאישה את גיזלה הורבאט, בתם של שאנדור הורבאט ואנה קוצ'יש בבודפשט. הרשומה עליה העידה שהיא לא השתייכה לשום דת. משנת 1908 היה כתב עמית בכתב העת הספרותי החשוב ניוגט. בין השנים 1914–1918 היה העורך של "ידיעות פשט" ועבד גם כתב לדיווחים צבאיים בתקופת מלחמת העולם הראשונה. בשנת 1917 הוא הפך לאחד העמיתים הבכירים בכתב העת ניוגט. בדצמבר 1918 הוא היה חבר באקדמית ורשמרטי. שנה לאחר מכן היה מנהל לשכת העיתונות של מיהאי קארואי, ראש ממשלת הונגריה מ-1 בנובמבר 1918,ומאוחר יותר היה גלרט ראש משרד העיתונות של הרפובליקה הסובייטית ההונגרית שהייתה בשלטון בין 21 במרץ 1919 עד 1 באוגוסט 1919. בספטמבר 1919 הוציאו נגדו צו מעצר. חודש לאחר מכן נעצר, הואשם ושוחרר לבסוף מבית המאסר. הוא המיר את דתו לרומית-קתולית ב־21 בינואר 1920. בין 1920 לבין 1940 היה עמית בכיר של כתב העת ניוגט.

אבל בין שתי מלחמות העולם, בשנות הפשיזם הגובר והמפלצתי, הוא שתק יותר ויותר, הפך לעורך בלבד וכתב שירה רק כשהיה צריך להתאבל על חבר שמת. מאוחר יותר הוא כבר לא יכול היה להיות אפילו עורך בגלל מוצאו, ובהמשך נאלץ להסתתר כדי להציל את חייו.

גלרט היה המשורר הלא דקדנטי ביותר של השירה ההונגרית החדשה. הוא חי בהרמוניה עם סדר, בריאות, אנשים רגילים. אף על פי שהביע להט מדהים בחלק גדול משיריו הארוטיים, הוא גם מספר את הגילויים הנועזים ביותר עם ביטחונו הנאצל של אדם שמטייל לתומו. שירתו, שהייתה לעיתים קרובות מלאה בחיי אהבה לפני כן, הפכה מאוחר יותר מעורבת יותר ויותר בבעיות המוסריות של המלחמה והמהפכה. בעידן שאהב רק רמיזות, הוא הקסים עם אמירותיו הפוריטניות הפשוטות. בשירתו משולבים גמישות של חריזה חופשית וגם מנגינה של שירת משורר קלאסי. כרכי שירתו: בדלתא, על ברכיה של אופליה, ליידי רובנס, הכוכב של יגון האחים, אתם איתי, לשיר האחרון. שירתו התפתחה וצברה פופולריות.

## פרסים
ממוזער|לוח זיכרון בבית מגוריו
* פרס באומגרטן (1932)
* פרס באומגרטן (1933)
* פרס באומגרטן (1934)
* פרס קושוט (1949)

## כתביו

## מקורות
* מיהו מי בספרות ההונגרית? ISBN 963-8607-10-6
* פיטר אוגווארי. בודפשט: לקסיקון יהודי הונגרי. 1929  אוסקר גלרט
* שאנדור בורביי: *אוסקר גלרט (בני דורינו)*; Academic, Bp., 1976

## לקריאה נוספת
* אולם הדיוקן של הספרות ההונגרית
* תולדות הספרות ההונגרית
* אנציקלופדיה ביוגרפית הונגרית

## קישורים חיצוניים

## הערות שוליים

קטגוריה:עיתונאים הונגרים
קטגוריה:עיתונאים יהודים
קטגוריה:משוררים יהודים הונגרים
קטגוריה:סופרים אסורים (הונגריה, 1944)
קטגוריה:בוגרי אוניברסיטת אטווש לוראנד בודפשט
קטגוריה:יהודים זוכי פרס באומגרטן
קטגוריה:יהודים זוכי פרס קושוט
קטגוריה:משפחת גלרט
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1882
קטגוריה:הונגרים שנפטרו ב-1967